Nüüd on siis nii, et olen kaotanud ära paberi kuhu ma neid paganama salasõnu olen ülesse tähendanud. Korista veel oma kirjutuslauda... Eeldatavasti on minu salasõnad nüüd igavene saladus, tuhastatuna kõiki konspiratsioonireegleid järgides minu enda poolt mu isiklikus leivaahjus. Ainuke, kes peale minu seda maailmatähtsat saladust totaalsest salastamisest teab on vaid mu oma arvuti. Kuid... Olen ju küll igal võimalusel kasutanud  seda mõnel pool pakutavat nuppu, mis lubab paroolid jätta arvuti mällu. Aga seda on teadagi vaid üürikeseks ajaks.